**Zahtevi**

Potrebno je projektovati bazu podataka u svrhu organizacije turnira.

Za svaki turnir koji se organizuje potrebno je čuvati informacije o njegovom nazivu i datumu održavanja. Svaki turnir mora da ima bar tri discipline, a može ih imati i više. Za disciplinu treba pamtiti: njen naziv, vreme početka i kraja discipline, njeno trajanje, kao i lične podatke o sudiji (ime, srednje ime, prezime) te discipline. Svaka disciplina ima predodređenu lokaciju na kojoj se održava, a na nekim lokacijama se može održati više disciplina. Svaka lokacija je okarakterisana: nazivom, adresom, vrstom terena, kapacitetom publike koju može da primi, kao i brojem telefona. Da bi se održalo takmičenje, potrebno je da svaka disciplina ima bar petoro učesnika, a u zavisnosti od discipline, može ih imati i više. O svakom učesniku treba pamtiti: njegovo puno ime, regiju koju predstavlja, kontakt telefon, kao i redni broj koji dobija. Učesnici nisu ograničeni na jednu disciplinu, ali ne mogu učestvovati na više od pet. Na kraju je bitno čuvati i informacije o sponzorima, ukoliko je turnir uspeo da ugovori sponzorstvo. Sponzor ima svoj naziv, slogan i, u zavisnosti od svog materijalnog doprinosa, prioritet u medijskom eksponiranju na turniru.